לכבוד

יו"ר הכנסת, ח"כ ריבלין ראובן
אדוני היושב ראש,

אבקש להעלות על סדר יומה של הכנסת הצעה דיון מהיר  בנושא:

הגידול בממדי מחלת הסוכרת בישראל
דברי הסבר:

ממחקר שפורסם ביום ה-2.11.10 על ידי המועצה הלאומית לסוכרת עולה כי שליש מהילדית שיוולדו בישראל מעכשיו יפתחו סוכרת במהלך חייהם. לפי ארגון הבריאות העולמי הסוכרת מוגדרת "המגיפה של המאה ה-21" והיא תצמח בקצב של 5% בשנה. כיום, חיים בישראל כחצי מיליון איש החולים בסוכרת וכחצי מיליון נוספים נמצאים במצב של סוכרת סמויה. הסוכרת גורמת לעיוורון, מחלות כליה, דיאליזה, קטיעת גפיים, מחלות לב ועוד. בנוסף, חולי הסוכרת ככל החולים הכרוניים, משלמים דמי השתתפות עצמית גבוהים בעבור התרופות להן הם זקוקים ולא מסתמנת כל מגמה לביטול תשלומי ההשתתפות העצמית. נושאים אלה מחייבים דיון דחוף בועדת העבודה, הרווחה והבריאות של הכנסת לרגל יום הסוכרת הבינלאומי שיצויין ב-14.11.10. 
בכבוד רב,

חבר הכנסת אורון חיים
